
NOTA 

EDITORIAL 


E REUdOSA CANTANTE 

01 "OOMINIQUE" 'TA 
ENFRENTA ENCARCELACION 


E posibilidad ta existi cu e soeur 
cantante, 'The Singing Nun" pron- 
to lo mester canta u Dominique-ni- 
que-nique M , den prison. E prospec- 
to aki no ta dunele ningun miedo. 
E ta debe gobierno Belgo 4 millon 
franks, mas o menos 200 mil 
florin. Departamento di impuesto 
a menaza di encarcele. M Mi no por 
paga e placa aki, pa e bon motibo 
cu mi no tin 4 millon francs”, e 
ex-soeur di 44 anya di edad, kende 
tabata religiosa Dominicana a duna 
di conoce recientemente. “Mi no 
tin placa. M 

MILLONES 

E hendenan di impuesto no ta mira 
e asunto asina. Nan ta declara cu na 
1963, Soeur Luc - Gabrielle, mane- 
ra e tabata conoci e tempo ey, a 
aparece na Estados Unidos den e 
programa di television di Ed Sulli- 
van y a alaba e orden Dominicana 


cu su Dominique. Pa motibo di e 
popularidad di e show, el a pone e* 
cancion ariba disco y venta a subi 
den millones treciendo un fortuna 
aden pa e soeur. Debbie Reynolds 
hasta a filma bida di e religiosa cu 
awe ta conoci como Srta. Jeanine 
Deckers. 'Tersonalmente mi nunca 
a ricibi placa. Di 1963 pa 1966 tem- 
po cu mi tabata gana e cantidad di 
placa aki, ainda mi tabata un soeur 
Dominicana bibando den convento 
di Waterloo. Mescos cu tur e otro 
religiosanan mi a hura di biba den 
pobreza y limpi. Tur mi ganashi a 
bai pa convento di e comunidad. 
Un abogado a ser nombra pa per- 
cura pa destribucion di e placa cu a 
llega na mei millon dollar. Tur cos 
a bai pa caridad. M Soeur Luc-Ga- 
brielle no a paga impuesto. Recien- 
temente ora cu gobierno Belgo a 
demanda pa mira su documentonan 
financiero, e mester a contesta cu e 
no tin documentonan di su finan- 


Vakantie a caba y ban mira mucha- 
nan tur pa school y cu hopi animo, 
pasobra estudio no ta pa bo mayor- 
nan, pero ta bon pa bo mes cu mes- 
ter di dje pa por forma un bon futu- 
ro. No laga ningun hende stroba bo 
di sinja, pasobra kizas nan si ta pro- 
gresa y abo ta keda atras. Nos no 
por keda sin felicita tanto na e orga- 
nisadornan di e campeonato di Lati- 
no Americano division senior league 
y na e team di Aruba, cual team a 
titula campeon. E comision organi- 
sador y e directiva di Aruba Little 
League a hasi un bon trabow. Pa- 
bien campeonan Latino Americano 
y na e organisadornan. Na Miss Aru- 
ba, Srta. Marieta Tromp, tambe nos 
ta desea di extende palabranan di 
felicitacion, como Miss Prensa Me- 
xicana. Redaccion di revista Amis- 
tad muy en especial ta desea di gra- 
dici na henter pueblo di Aruba cu a 
comprende pa nos cu nos a haya 
nos obliga pa hisa prijs di benta di 
Revista Amistad. Danki pueblo di 
Aruba pasobra sin boso apoyo, re- 
vista Amistad no ta sigui ta e revis- 
ta mas grandi y gusta den pueblo. 
Danki pueblo di Antiyas. 

zanan. E abogado cu e convento a 
nombra pa atende su asuntonan a 
fallese y a muri cu e informacion- 
nan. 

CRISIS 

Esaki no tabata e promer crisis den 
su bida. Ora cu el a bula muraya di 
convento mas di 12 anya pasa pa bi- 
ra un cantante comercial el a haya 
su mes bombardea cu atencionnan 
negativo. “Hombernan bieuw y jo- 
ven a cuminza mandami cartanan 
cu no ta bunita pa un mujer joven 
cu a pasa mayoria di su bida den 
convento lesa”, el a relata. E hende- 
nan aki tabata forsami pa kibra mi 
promesa religiosa. Mi a huy, pero 
despues a regresa na e convento pa 
hura di mantene mi mes puro den 
celibato henter mi bida. M Srta. Jea- 
nine Deckers, locual ta su nomber 
berdadero, a bira predicadora, ga- 
nando su pan dunando les di guita- 
ra pa 5 florin pa ora. E ta comparti 
su apartamento cu otro muher cu 
tambe ta predicadora. “Te ainda 
mi ta duna concierto, pero gratis. 
Mi ta canta pa christiannan den 
tur misa, locual ta dunami hopi feli- 
cidad. Si mi mester bai sera, simple- 
mente mi lo continua mi trabao den 
prison. Mi lo sigui predica manera 
mi a haci. Despues di 3 anya como 
artista international, Soeur Luc-Ga- 
brielle, kende tabata conoci mun- 
dialmente tambe como Soeur Souri- 
re, Soeur Sonrisa, a sera cortina di 
su carera profesional pa continua su 
estudio di religiosa. Un anya des- 
pues el a dicidi pa pone un fin na 
esaki y sali for di convento. “E bida 
artistico tabata un bida di brillo y 
splendor. Ora cu el a termina, mi a 
ripara cu mi no a perde nada. Mi 
convento ainda tin masha hopi di e 
placa cu mi a gana y nan ta nenga 
categoricamente pa dunami poco pa 
mi biba.” 

Soeur Sourire ta hari y ta bisa, du- 
rante e ultimo cuatro anyanan mi a 
graba cuatro disco. Ningun placa 
a ser gasta pa promove nan, pesey 
nan no a bende. Awe na edad di 44 
anya, e ta enfrenta encarcelacion. 
Si esaki lo tuma lugar sigur, ta Guto- 
ridadnan Belgo lo mester dicidi. 


Atrobe Aruba a saca cara, tanto co- 
mo organisador y campeon di e ulti- 
mo campeonato Latino Americano 
Junior League. Un isla chikito di 
apenas 62 mil habitante como cam- 
peon Latino Americano, a represen- 
ta tur paisnan grandi den Latino 
Americano, cualnan tin mihor opor- 
tunidad y facilidadnan pa ensaya y 
competi cu otro cu nos. 

Nos mester ta orguyoso di nos cam- 
peonnan y manera nos a scirbi anja 
pasa caba, no ta solamente nos go- 
bierno mester demostra nos apre- 
cio, pero tambe otro instancianan 
muy en particular comercio, cu ta 
sali provechoso di propaganda cu e 
hobennan aki ta hasi, hungando na 
Merca. Enfin laga nos no sigui scir- 
bi riba e asunto aki, pero mas bien 
lague pa cada un huzga pa nan mes. 

SEMPER LITTLE LEAGUE Y 
JUNIOR LEAGUE A SACA 
CARA 

No ta pa prome biaha cu Little Lea- 
gue y Junior League a saca nos cara, 
pero hopi biaha den pasado y nos ta 
kere cu esaki ta debi na e manera 
con e directiva di Little League ta 
funciona. Tambe tin mayornan cu 


ta contribui enormemente den apo- 
yo y transporte di nan yiunan du- 
rante e weganan. Nos ta kere cu si e 
mayornan coopera un poco mas, si- 
gur lo bin mas competencia entre e 
equiponan y Aruba lo sigui haya 
bon representacion. 

Ta duel nos si cu hopi di e hoben- 
nan aki, ora nan bira grandi ta per- 
de interes den deporte. Aki ta na 
unda nos dirigentenan ta perde inte- 
res pa sigui apoya e hobennan aki 
pa tuma parti activamente den de- 
porte. Nos mester bisa no solamen- 
te e dirigentenan, pero nan mayor- 
nan tambe mester sigui apoya y sti- 
mula nan pa sigui practica deporte. 
Actualmente tin masha poco inte- 
res di nos hobennan pa sigui practi- 
ca deporte. 

PABIEN 

Un biaha mas nos ta desea di ex- 
tende palabranan di felicitacion na 
e equipo campeon Latino America- 
no. Tambe nos ta felicita e organi- 
sadornan di e campeonato Latino 
Americano, cu e exito logra. Pa- 
bien pueblo di Aruba, cu boso cam- 
peon Latino Americano di Little 
League Division Senior. 

HUBENTUD 

Laga nos cuminsa cu e parti mas im- 
portante di nos comunidad Aruba- 
no cual ta nos hubentud. No sola- 
mente e hubentud actual t'esun cu 
a duna nos mas dolor di cabez, pero 
t’esun tambe cu mas a sufri di e in- 
fluencianan negativo international. 

COMPORTACION EN GENERAL 

E hobennan d'awor a cambia consi- 
derablemente no solamente den 
moda di bisti o hasi, pero muy 
especialmente nan comportacion- 
nan na cas, na school y ariba caya. 
Antes un hoben ta trata pa sobresa- 
li mas tanto posibel den su forma di 
conducta, pero awor mas onbe- 
schoft nan ta, mas mihor nan ta sin- 
ti nan mes. Esaki na prome lugar ta 
bin for di cas, pasobra awor mayor- 
nan ta dedica mucho poco atencion 
na educacion personal di nan yiu- 
nan. Masha poco bo ta haya mayor- 
nan cu echt ta interesa den proble- 
manan di nan yiunan y ta papia cu 
nan p.e. door di consehanan riba 
cierto problemanan o t'avisa nan 
ariba peligro d'esakinan. E hoben- 
nan d'awor no ta busca algo sociaal 
pa dedica nan tempo na dje, pero ta 
cana huma droga, hasi sex o bebe 
burachi o pensa otro maldadnan pa 
hasi. Ariba caya ta nan t'esnan cu 

ta manda y sinti nan mes mas tof. 
Di otro banda nos mester accepta 
cu tin masha poco sistema di recrea- 
cion aki na Aruba, pero tog ta nan 
propio falta, pasobra nan mes mes- 


ter tuma iniciativonan. Si tur dis- 
trictonan logra haya nan propio 
centronan di bario esaki tambe ta 
yuda hopi na desaroyo di e hoben- 
nan. 

CANCHANAN DI DEPORTE 

Gobierno mester laga construi can- 
chanan publico di deporte, na unda 
e pueblo di Aruba por practica de- 
porte publicamente sin worde stro- 
ba. Nos hobencitonan tampoco tin 
siquiera un speeltuin pa diverti 
aden. Cu poco placa gobierno por 
laga construi diferente di e parque- 
nan di recreo aki ariba Aruba. Ojala 
cu e proyecto Neptali Henriquez 
por bin cla mas pronto posibel na 
unda nos hobencitonan lo haya un 
lugar sano pa pasa nan tempo y di- 
verti. Den tur paisnan na mundo bo 
ta haya cantidad di parquenan di 
recreo, pero aki na Aruba nos no 
tin ni un. 

ELECCION PA EILANDSRAAD 
OTRO ANJA 

Falta un anja pa pueblo di Aruba 
lo bai vota atrobe pa eligi un go- 
bierno insular nobo. Den nos go- 
bierno actual tin bastante problema 
y diputadonan ta mescla un proble- 
ma cu otro. Problemanan cu mester 
worde regla internamente ta haya 
atencionnan publico cu por causa 
danjo tanto na e gobierno como e 
partido cu ta sostene. E partido Ru- 
ba a worde fortalese cu diferente 
miembronan nobo, e.o. Guñermo 


Trinidad, Ciro Pieters, Dodo Figa- 
roa, Juan Noguera y mi no sa ken 
mas, pero laga nos spera cu ora di 
formamento di lista lo no bin pro- 
blema. Ta circula rumornan cu lo 
bin un partido nobo y segun nobo 
y segun e fundadornan, e momen- 
to aki, t'esun mas adecuado pa hasi 
esaki, mirando e tanto problemanan 
cu tin actualmente ariba e tereno 
gobernamental. P.P.A. a keda sin 
representacion den eilandsraad y a 
keda awor demostra di t'enberdad 
e partido ninoritario di nos isla. 
Nos ta duda cu P.P.A. lo logra haya 
personanan adecuado pa yena nan 
lista pa otro anja. Ta 3 persona so 
ta den spot di e partido di P.P.A. y 
nan ta Leo Chance, Virgilio Kock y 
Benny Nisbet, cu tur dia ta den pu- 
blicidad. P.P.A. a perde tur su 
miembro di peso. 

Nos ta kere cu pueblo di Aruba lo 
bai pensa bon prome cu nan bai vc 
ta otro anja, pasobra tin basta des- 
gusto. 

DESEMPLEO 

Actualmente ta reina un desempleo 
grandi riba nos isla y di awor pa 
fin di anja aki nos no ta mira ma- 
sha oportunidad di empleo. Ni go- 
bierno Central ni gobierno Insular 
no a hasi mucho pa trece poco pro- 
yectonan cu por trece empleo pa 
Aruba. Masha poco un gobierno ta 
planea nan programa di goberna- 
cion, pero ta warda te na ultimo pa 
tuma pasonan pa evita cualquier 
problemanan. Actualmente tin hopi 
tatanan di famia sin trabow y sin 

posibilidad pa haya trabow pe anja 
aki, pasobra no tin ningun proyeoto 
pendiente tampoco. Gohierno Cen- 
tral tin anjanan sin bin cu un pro- 
yecto pa Aruba y nos ta desea di sa 
si ta pa Corsow so nan ta traha. 


TURISMO DI ARUBA TA PA- 
SANDO DEN UN CRISIS 

E off season aki t'esun di mas malo 
cu nos turismo a reconoce. Gobier- 
no Insular ta haciendo masha poco 
den propaganda nos isla. Si gobier- 
no no cuminsa actua mas pronto 
posibel, turismo di Aruba lo sigui 
bai atras y ta duro pa lante bek. 
Nos ta di opinion cu e actual dipu- 
tado di turismo tin carteranan mu- 
cho pisa ta ocupando, manera e car- 
tera di financia, cartera di cuido so- 
ciaal y e cartera di turismo. Tres 
cartera sumamente dificil. Nos ta 
kere cu partido di M.E.P. lo mester 
bai analisa e situacion aki. E presu- 
puesto di turismo ta mucho poco 
pa Aruba por haya un propaganda 
eficiente. Gobierno di Aruba mester 
cuminsa pensa ariba otro mercado- 
nan cu por ta importante pa nos is- 
la. A yega tempo pa gobierno di 
Aruba bai sinta cu tanto represen- 
tantenan di Hotelnan di taxinan y 
di comercio pa purba resolve e pro- 
blema aki conhuntamente. No laga 
e herida aki bira mucho grandi, pa- 
sobra e por bira incurable. 

Nos felicitacion ta bai na pareha Ruben Garcia y 
Treesje Marchena, kendenan a contraé enlace matri- 
monial. Sr. Ruben Garcia, mihor conoci como 
“Scorpio”, no ta un figura desconoci den Antiyas y 
durante varios encuesta di Revista Amistad a keda 
eligi como e disjockey más popular. Un biaha más 
pabien y un eterno luna di miel. 

SCARSEDAD DI VIVIENDA 


Aruba tin un scarsedad grandi den 
vivienda y pa e proximo anjanan 
lo no bin un solucion tampoco, pa- 
sobra no tin ningun proyecto di 
vivienda pendiente. Cuanto pareha- 
nan ta pendiente pa un cas y sin 
speransa pa haya esaki tampoco. 
Tin hopi famianan ta bibando den 
un situacion deplorable y anti hi- 
gienico ainda aki na Aruba. Nos ta 
spera cu pronto lo bin un solucion 
pa e tanto problemanan sociaal cu 
ta reinando aki na Aruba y nos mes- 
ter accepta si cu Aruba ta pasando 
den un di e temponan mas dificil 
den su historia. 


Dntilliannse 


Hnndel ITIij. HU 



bo mihor adres pa 
Tur material di construccion 
VerfSHERWIN WILLIAMS 
Verf ARVEFA 
Sanitarios ELJER 
Cement SIBONEV 


i taml)e awor. 

Refrigerador HOTPOINT 
Lavadora HOTPOINT 
Dishwasher HOTPOINT 
Stoof SUNRAY 
Airconditioner AIRTEMP 


Pa miho producto, miho pnjs, miho servicio 

ANTILLIAANSF, HANDKL MAATSCHAPI’I.I N.V. 

FERGUSONSTRAAT7 OAKOTA TEL 4040 
HELF RICHSTRAAT 29 SAN NICOLAS TEL 5018 

************************************************************* 

ij PAPA PABLO VI !j 

j: A FAYESE. ii 

* * * * 

* * ******************************************** ************ ** 
************************************************************* 


Inesperadamente, despues di a pro- 
nostica su morto apenas algun dia 
promer, a fayese e maximo dirigen- 
te di religion catolico, Papa Pablo 
VI. Religion catolico, ta e religion 
mas grandi mundialmente cu mas 
di 700 miyon alma. 

Nos por bisa cu e ta un di dirigen- 
tenan di mas grandi den mundo. 
Aki na Antiyas e noticia aki a 
wordo anuncia sin nada especial. 
Nan a lubida cii 80 % di nos pobla- 
cion Antiyano ta consisti di catoli- 
conan. 


DUELO NACIONAL 

Ora gobierno di tur paisnan den 
mundo a anuncia dianan como due- 
lo nacional y cu banderanan a wor- 
de hisa halfstengel, aki na Antiyas 
tur cos a keda funciona normalmen- 
te. Paisnan manera Rusia, Inglatera, 
Merca etc., mes a mustra nan admi- 
racion y aprecio pa e homber gran- 
di aki, anto aki na Antiyas, un pue- 
blo catolico a mustra masha poco 
atencion. 

GOBIERNO DI ARUBA 

Nos a spera cu gobierno di Aruba, 
respetando religion di e mayoria di 
pueblo lo a manda telegram di con- 
dolencia na Mgr. Ellis y e pueblo 
catolico na prome instante y lo or- 
dena cu banderanan lo bula half- 
stengel durante e prome dianan 
di morto di e gran homber aki y 
no solamente dia di entiero. Ta un 
costumber si cu ora tin cierto pro- 
blemanan den seno di gobierno in- 
sular tur otro atencionnan sociaal 
ta worde lubida. Esaki no mester 
t’asina, pasobra como gobernan- 
tenan ta boso ta prome cu mester 
actua y ta boso ta promenan cu 
mester mustra pueblo riba nan res- 



pet pa nan religion y derechonan 
humano. Esaki no ta un simpel 
presidente cu a muri, ni un simpel 
dirigente pero e dirigente spiritual 
di mas grandi den mundo. 

Mas aun nos ta lamenta tambe au- 
sencia di nos diputadonan, durante 
e sacrificio di misa especialmente 
dedica na descanso di alma di Papa 
Pablo VI. Aki atrobe nan a demos- 
tra di no ta cumpli cu actonan reli- 
gioso, cual ta e guia especial y spiri- 
tual di cada persona. Nos mester 
gradici A.T.M. cu a haci nan posibel 
y a demostra nan interes pa trans- 
miti en vivo y directo na color e en- 
tierro di Papa Pablo VI. Esnan cu a 
sigui e transmission aki a keda yena 
di emocion di e ceremonia y mas 
aun na momento cu miles y miles di 


personanan cu a aglomera riba St. 
Pieters plein a aplaudi o a cuminza 
hisa lensonan, como muestra di des- 
pedida y aprecio na Papa Pablo VI, 
na momento cu nan tabata hibando 
e na su ultimo lugar di sosiego. 
Mi ta kere cu e 100 mil personanan 
cu por a presencia e ceremonia aki, 
representando tur paisnan den mun- 
do lo sirbi como ejemplo pa e pue- 
blo Antiyano, cu mester mustra 
mas respet pa nan religion cual sea 
cu e ta. Nos di revista Amistad ta 
extende palabranan di condolencia 
na nos Obispo Mgr. Ellis, na tur nos 
dirigentenan catolico y muy enespe- 
cial na tur catoliconan, kendenan ta 
representa e 80 % di nos poblacion 
cu fayesimento di nan maximo lider 
spiritual ”Papa Pablo VI”. 

Un viuda na St. Petersburg a kima 
bira carbon, mientras cu corant- 
nan y otro materialnan altamente 
flamable banda di dje, no a kima. 
Un doctor conoci y popular naCou- 
dersport a ser redusi na shinishi, 
mientras cu nada a pasa su cas. 
Un muher joven bailando cu su frei 
diripientemente a sende na candela 
ariba pista y a bira carbon dilanti 
di wowo di su enamorado. Tur tres 
ta victima di locual ta ser llama 
Combustion espontaneo humano, 
segun un experto den e fenomeno 
aki. Esaki ta un fenomeno cu a ba- 
buca y asombra docternan, experto- 
nan di paga candela, inspectornan 
di seguridad, polisnan y investiga- 
dornan cientificonan pa mas di mei 
siglo. 

CASO UNO 

E caso di e viuda tabata un caso ti- 
pico di Combustion Espontaneo 
Humano (CEH), segun e experto 
Larry Arnold, kende ta hefe di un 
organisacion llama Parascience In- 
ternational. E viuda su nomber ta- 
bata Mary Reeser y el a fallece dia 
promer di July 1951. Locual a so- 
bra di e muher tabata un pia hincha 
den un slof di satin, cu tabata ariba 
un serito di shinishi cu a pisa des- 
pues 10 liber. E experto a bisa cu 
nada mas den e camber no a ser mi- 
shi cu e candela. E morto misterio- 
so di e viuda a kibra cabez di inves- 
tigadornan pa mas di 25 anya. Un 
experto den efectonan di candela 
ariba hende, Dr. Wilton Krogman a 
bisa: “Mi a busca anya tras anya pa 
haya sa con e senyora por a sende 
na candela y tur ora mi a rechaza 
locual por tabata un hecho. Si mi 
tabata biba den siglo 14 pa 15, lo 
mi bisa ta bruha. E agente policial 
cu a trata e caso a bisa cu e tambe 
a keda perplex pa e vista espanto- 
so. “Tabata e caso di mas stranyo 
cu mi a llega di trata den 25 anya 
cu mi tabata polis,” el a declara. 

HUMAMENTO 

Expertonan buscando un clase di 
logico den splicacionnan a duna di 


conoce cu mayoria di victimanan 
di CEH lo a pega sonyo durante cu 
nan tabata humando. Dr. Arnold ta 
bisa: “Con lo bo por splica anto di 
e casonan di hendenan cu nunca a 
huma y kendenan espontaneamen- 
te a pega na candela?” 

Pa redusi un curpa humano te na 
shinishi, ta requiri temperatura te 
na 2300 grado Fahrenheit. 
Asociacion National di prevencion 
y proteccion contra candela a cal- 
cula cu candela di un cas masha po- 
co ta llega te na 1200 grado Fahren- 
heit. 

OTRO CASONAN 

Dr. Irvin Bentley kende a fallece 
den e mes manera misterioso a ser 
haya como un cerito di shinishi den 
su apartamento na December 1966, 
segun Dr. Arnold. E hecho cu el a 
ser reduci te na poeiroe di shinishi 
kiermin cu e temperatura di e can- 

dela di su curpa mester tabata di 
mas di 3000 grado Fahrenheit, se- 
gun expertonan. “Despues di locual 
mi a mira den e apartamento, bo 
lo no por hayami back den e apar- 
tamento ni cu bulldozer”, un bom- 
bero voluntario kende a drenta e 
apartamento promer a laga sa. 
Varios biaha, C.E.H. ta tuma lugar 
diianti di wowo di otro hende, se- 
gun Dr. Arnold a declara. Na Au- 
gustus 27, 1938, e joven Phyllis 
Newcombe di Inglatera tabata bai- 
lando cu su enamorado, ora cu 
vlamnan blauw manera di elctrici- 
dad diripiente a sali di curpa di e 
mucha muher. Tur experto di e 
tempo ey y tambe testigonan a 
splica cu ta imposibel cu ta un siga- 
ria por a causa e candela cu a dura 
no mas di 3 minuut. Ningun hende 
a kima of ser herida. Caminda ejo- 
ven a kima, y bira shinishi mes ora, 
tabata un espacio di menos di un 
metro cuadra. 

* 8UPERSTAR * 



OUVIA NEWTON-JOON. 





Cu e pelicula di mas nobo di John 
Travolta “Grease” conquistando 
theatronan mundial kibrando tur 
record, parse cu su co-actriz, Olivia 
Newton-John, a bira un superestre- 
lla. “Mi no a pensa mes ora cu mi a 
ser ofreci e oportunidad pa traha 
hunto cu John mi tabata sa cu caul- 
quier pelicula den cual e ta hunga 
mester bira un hit, y mi a asepta 
mes ora. Ademas aki mi a haya e 
oportunidad pa cambia mi imagen 
di Miss Goody Two Shoes. 

Olivia no ta huma, bebe ni hunga 
placa, e ta asina limpi -di.?vicio cu 
un critico a llega di scirbi di dje. 
“Si pan blanco por canta, e lo sona 
manera Olivia Newton John”. 

Olivia ta bini di Australia y tin e 
imagen actual di All American 
Girl. “Mi ta kere cu All American 
Australian Girl esaki mester ta,” e 
mes ta bisa. Unda cu mi bai, hende 
ta bisami cu mi parse un of otro 
conocir di nan, of cu mi parse nan 
yiu muher.” 

E famianan mester ta di suerte si 
nan tin un yiu muher manera Olivia 
cu ta bende 25 millon disco den 


tempo record. Olivia a nace na 
Cambridge 29 aña pasa. Su mama 
tabata Aleman y su tata Ingles. 
E tabata e yiu mas chiquito for di 
tres. Abuelo di Olivia tabata un me- 
dico Aleman cu a gana premio No- 
bel, Max Born. 

“Mi tata kier ta un cantante di 
opera, pero el a termina dunando 
les di Ingles. Mi a topa mi abuelo 
unicamente un biaha. E tabata e mi- 
hor amigo di Einstein” Olivia ta 
conta. Tempo cu Olivia tabata tin 5 
aña di edad, e famia a biaha di In- 
glatera pa Melbourne, Australia un- 
da su tata a duna les na Universi- 
dad, pero nunca a stop di canta y 
toca su viool. 

“E tin un collecion di mas di mil 
disco di clasico te cu Joan Baez, Ni- 
na Simone y Ray Charles. Mi ma- 
yornan a divorcia tempo cu mi ta- 
bata tin 10 aña di edad.” 

Promer cu Olivia tabata tin 15 aña 
el a cuminza canta encurasha pa su 
mama. Den un aña di tempo e taba- 
ta aparece den restaurantnan y can- 
tinanan. Den un show pa talento- 
nan el a gana promer premio y a 
biaha pa Inglatera unda el a graba 
“Everything’s coming up Roses”. 
Un maestro a llega di bisele cu e no 
ta sirbi pa canta y cu e no tin talen- 
to. “Si bo bolbe pa e siguiente aña 
di les, bo ta falla sigur," e maestro 
a bisele, segun Olivia a conta. Na 
1965 el a viaha atrobe pa Inglatera 
cu su mama. Pa cinco aña el a traha 
den clubnan, restaurantnan y de vez 
en cuando na television. E1 a llega 
di actua cu diferente grupo desco- 
noci. Su promer exito chiquito ta- 
bata e disco “If not for you”. Dos 
aña despues America a cuminza in- 
teresa den Olivia despues cu el a 
graba “Let me be there”. Eynan 
Lee Kramer a drenta su bida. Kra- 


mer tabata un comerciante rico 
americano di e negoshi di importa- 
cion y exportacion. E1 a laga su ne- 
goshi y a bira manager di Olivia. 
Nan a topa primeramente na Lon- 
dres y despues na Merca atrobe. 
Kramer a mira posibilidadnan den 
Olivia y profesionalmente el a cu- 
minsa guia e cantante. “Esey ta mi 
homber”, Olivia ta bisa semper. 
Esaki Lee Kramer ta pa cinco aña 
caba aunque cu aña pasa nan a se- 
para pa algun luna. Te ainda nan 
no a dicidi ariba matrimonio. “Ma- 
trimonio ta spantami. Mi mayor- 
nan, mi ruman muher mayor y ho- 
pi di mi amiganan a divorcia, y ade- 
mas mi no ta interesa den matri- 
monio ni yiunan ainda” Olivia ta 
bisa. Recientemente elabiramasha 
popular y mundialmente conoci cu 
un grabacion cu e tin cu John Tra- 
volta. Mas popularidad el a haya 
ainda cu e pelicula Grease cu ta 
conquistando mundo y den cual e 
ta hunga hunto cu John Travolta. 
Na Antillas tambe Olivia Newton 
John a bira un nomber di cas, y 
diariamente ta ser menciona. 



10 







Nos no mester bisa, pasobra Aruba 
ta un isla chikito cu tin tanto hasi- 
mento di redo. Esaki no ta berdad, 
pero mas bien un custumber cu a 
pasa di generacion pa generacion. 

REDO TUR CAMINDA. 

No kere tampoco cu aki na Aruba 
so nan ta gusta hasi redo, pero esa- 
ki ta tur parti na mundo, claro cu 
aki na Aruba o Antiyas, door cu 
ta islanan chikito bo ta sinti mas 
molester di dje. Hopi biaha bo ta 
tende cu na Hulanda si nan no co- 
noce redo, pero esaki no ta berdad, 
pasobra ayanan tambe den nan pro- 


pio seno y famia, redo ta inevitable. 
Cuanto estudiantenan na Hulanda 
ta rabia cu otro, pa motibo di redo. 
Pero manera mi a bisa caba cu aki 
na Aruba bo ta sintie mas, pasobra 
di biaha tur hende ta haya sa, debi 
cu nos isla ta hopi chikito. 

MAL CUSTUMBER. 

Masha poco bo ta haya un grupo di 
amigo o amiga, bisinja o famia cu ta 
papia riba nan problemanan o di 
nan comunidad o ariba un topico 
constructivo y educativo, pero mas 
bien ta sinta papia riba otro hende- 
nan, danjando asina nan nomber. 


Hopi hende cu lesa e artikulo lo bi- 
sa, ta bon cu nan ta scirbi o critica 
esnan cu ta hasi redo, pero bo ta 
sigur cu abo nunca a ganja riba un 
hende o lanta un calumnia riba dje? 
No, nos tur den bida a yega di a 
mancha nos consenshi, pensando 
malo di cualquier persona. Pakiko ? 
Pasobra hopi biaha nos no ta busca 
algo constructivo pa hasi, ni infor- 
ma bon prome. Nos ta prefera keda 
cas, wak novela, papia y ofende 
otro, sin busca drechi si ta berdad 
loke nos ta papiando. Si un perscjha 
bai traha, bin cas, traha den cura, 
hunga cu su yiunan, zorg pe ta ac- 
tivo socialmente mi ta kere cu ta 
kede poco tempo pa pensa pa papia 
riba otro hende. Cuanto biaha bo 
mes no tin problemanan cu mester 
un solucion, pero bo no ta durf pa- 
pie cu ningun persona, pero si bo ta 
papia riba problemanan di otro 
hende. Nos pueblo no ta gusta di 
wak otro progresa, pero tampoco 
ta busca pa hasi algo, en bes cu nan 
wak bida di otro, pa nan tambe por 
progresa. 

DI UN CHANSA UN REDO. 

Hopi biaha bo ta haya tambe cu aki 
na Aruba nan ta gusta chansa riba 
otro o cu otro y door di e chansa 
aki nan ta hacie un redo, cu despues 
ta resulta di susha nomber di un 
hende inocentemente. 

CONTA MANERA E TA. 
Masha poco nos ta conta algo cu a 

pasa manera e mester ta, pero mas 
bien ta pone un tiki mas ariba o mi- 
hor bisa florié un poco, cual natu- 
ralmente por resulta den pone otro 
sufri innecesariamente atrobe. 

DANJO 

Un hende no por imagine cuanto 
danjo e por causa un persona ora cu 
e ganja riba dje o lanta calumnia cu 
por danja bon nomber di e persona 
aki pa su bida largo. Con rabia bo 
por tin riba un persona, pero nunca 
ganja ni lanta falso testimonio, pa- 
sobra bo no ta contento pa nan hasi 
mescos cu bo o cu bo famia. 

REDO TUR CAMINDA. 

Hasimento di redo bo no ta haye 
entre muhernan so, pero tambe ser- 
ca hombernan y hopi biaha ta nan 
ta e reynan den esaki. Tin un lugar 
aki na Aruba unda bo ta haya hopi 
hombernan ta traha, pero cu ta co- 
noci como un lugar, na unda ta sali 
hopi cuentanan cu ta resulta di bira 
un redo grandi. Bo ta haya traha- 
dornan den kantoornan grandi aki 
na Aruba cu hopi biaha ta pasa un 
cuenta di un lessenaar pa otro. Den 
casnan di famia, serca bisinjanan, 
entre amigonan, tur caminda aki na 
Aruba hasimento di redo ta un en- 
fermedad. Un fin por yega na e pla- 
ga aki ora nos realisa cuanto dolor, 
sufrimento, mal nomber nos por 
causa otronan cu nos calumnia y 
mentiranan. Laga nos biba un bida 
sano, stop di scucha loke otronan 
ta papia di nos prohimonan. Laga 
nos midi cada palabra cu sali for di 
nos boca cu por ta un mentira o un 
asunto cu nos no tin nada di haber 
cune. Laga cada hende biba nan bi- 
da, manera nan kier, pasobra ta nan 
tog t'esunnan cu lo carga e conse- 
cuencianan. No kibra matrimonio 
tampoco purba di kibra matrimo- 
nio o amistad pa motibo di menti- 
ranan, pero mas bien trata pa evita 
esakinan. Si bo kier hasi redo, cu- 
minsa pa wak prome kiko bo mes 
tin pa papia ariba. 


MAI SIM II 

JCIHN TCAVCLTA 

TA 

CIET Cl CISCCS 


Un homber di California a balia di 
pobreza pa Millionario. Despues di 
tabata bende biblia porta pa porta, 
den un aña di tempo el a bira millo- 
nario. Esaki ta Roy Madrid di 24 
aña di edad. Roy a bira maestro 
priva di baile di hopi nomber artis- 
tico grandi y di Showbiz. Dos di es- 
nan mas conoci na Aruba ta John 
Travolta y Linda Ronstadt. 

“Mi a cuminza ta gana algun cien 
dollar pa siman, y despues esaki a 
subi pa algun mil dollar”, el a rela- 
ta. “Keto bai mi tabata pensa cu 
esaki pronto lo termina, pero mas 
placa a águi drenta'.” Roy Madrid 
a cuminza pone su talento na uso 
dia cu un multitud den un Disco a 
rondonele ariba pista di baile, ad- 
mirando su pasonan. “Mi a pensa, 
caramba, segun nan mi tin talento, 
mi lo drenta showbusiness. Mi a 
cuminsa tuma parti na concurso- 
nan di baile y mesora mi a cuminza 
gana placa.” 

Roy Madrid tabata e persona cu a 
prepara John Travolta pa e pelicu- 
la “Saturday night fever”. Pa varios 
siman e tabata duna e artista popu- 
lar lesnan priva, mientras coreogra- 
fo di e pelicula tabata haci su coreo- 
grafia. Awor Roy Madrid ta biba 
den un apartamento estilo penthou- 
se na Los Angeles cual apartamento 
a costele algun cien mil dollar. 
“Mi a ser puntra pa traha coreogra- 
fia pa diferente show di television, 
pero como cu mi no tin ningun 
background di ballet of cualquier 
otro baile ta algun so mi a asepta, y 


pa mi suerte, mi a cumpli cu un bon 
trabao.” “Mi ta un bailado di Disco, 
kende a siña di su mes y pesey mes 
mi ta na top actualmente, mi ta ke- 
re”. E apartamento di Roy Madrid 
tin su mes pista di baile portatil tra- 
ha di mahok. Tin e luznan di mas 
moderno instala den dje y natural- 
mente stapel di disconan moderno. 
E ta duna unicamente baile priva 
y su sueldo no ta baha bao di mil 
dollar. 

“Mi ta duna les di 8 or di mainta pa 
2 or di merdia. Despues mi ta sose- 
ga un mei ora y continua cu lesnan 
atrobe te dos of tres or di madruga. 
Bo no ta gana placa si bo traha uni- 
camente Diasabra anochi,” e ta bi- 
sa. Kizas ta asina, pero ta Saturday 
night Fever a dunele e fama cu e tin 
awor. 

<Ofl TO BAILA TROVOLTn ? 

Segun Roy Madrid, ta facil pa baila estilo Travolta manera e ta ser llama. Asi- 
na bo bira maestro den e pasonan individual, bo por haci e combinacionnan 
facilmente pa ta un estrella di baile. 

Busstop ta facil pa cuminza cunele. 

E ta basa ariba un conteo di cuatro. 
Cuminza cu pianan banda di otro y 
stap pasa dilanti: un, dos, tres y 
cuatro. Despues-bai patras: un, dos, 
tres y cuatro. Tuma pasonan grandi 
y manda pecho y heup dilanti y 
despues lora heup aria e ritmo. 

Ora bo heup robez ta afo, hisa bo 
man drechi. 


The hustle ta un baile di seis con- 
teo. Saca bo pia robez y trecele 
back. (1.) Stap atras cu bo pia dre- 
chi (2.) mandele back dilanti (3.) 
rapidamente stap dilanti cu pia dre- 
chi (4.) despues dilanti cu pia robez 
(5.) despues back na lugar (6.) 


The scissors tampoco ta dificil. Po- 
ne bo hilchinan hunto, punto di 
pia habri for di otro. Shift bo peso 
di hilchi pa dede di pia, treciendo 
bo puntonan di pia serca otro den 
un efecto di palomba. Dobla bo 
mannan na elleboog y manda aden 
y afo cu nan ariba movecion di bo 
pia. 

THE SCISSORS 







Q DOLPHIN ROLL 




DOLPHIN ROLL ta un copia di e 
movecionnan di un dolfijn. Start cu 
bo curpa di ariba pusha dilanti y cu 
bo pia robez dilanti. Haci move- 
cionnan di rol cu curpa bai dilanti 
y despues bai atras pa bo haya bo 
posicion back. 



Si bo ta corda e tango magnifico, 
bo por copia esaki cu tango hustle 
Esaki ta un baile di seis stap, cu- 
minzando cu pia drechi cu un rapi- 
do, un, dos, tres dilanti, y despues 
un cuatro, cinco y seis patras. 


TANGO HUSTLE 

PAKIKO Ml TIN UN 
MUJER AFO. 


Mirando cu e topiconan encuanto 
di e problemanan sociaal a Jiaya 
basta popularidad, nos a logra eñtre- 
vista un homber, cual gustosamente 
a conta nos su problema. 

Nos mes no por imagina cuanto 
problemanan ta existi den nos co- 
munidad y hopi di nan ta pa moti- 
bo di tene nan lo mas scondi posi- 
bel. Falta di hopi confiansa o den 
bishita un medico, un sociale wer- 
ker o un persona cu ta cualifica cu 
por yuda nan den nan problema- 
nan. E persona aki gustosamente a 
coopera cu nos pa uri entrevista es- 
pecialmente ja cu e mes kier a des- 
hoga su mes y demostr^cu no ta su 
culpa pakiko elo laga su esposa. E 
sa cu no ta tur hende lo reconoce, 
pero esnan si cu sa historia y cu 
semper a acusa mi por huzga e ber- 
dad. Mi a casa cu mi 23 anja y no 
pa placer, pero pasobra mi tabata 
stima. Durante nos noviazgo, cual 
a dura 3 anja y mei, nos tabata tin 
diferente problemanan, pero mi ta- 
bata ciego pa nan, pensando cu ora 
nos casa tur cos lo caba. 

E famia di mi esposa, semper a sin- 
ti nan mes mas cu tur hende y hopi 
biaha tabata ofende mi cu cualquier 
palabra. Tambe semper nan ta gus- 
ta mete den nos problemanan, pa 
chikito cu e ta. 

Semper mi a bisa mi casa pe stop di 
conta otronan nos problemanan 
personal, pero ta manera ta manda 
mi ta mande. E tin karakter domi- 
nante, apesar cu e ta 2 anja mas 
hoben cumi. Pero esaki mi a ripara 
cu ta tur su rumannan ta mescos. 
Hopi biaha mi ta ripara cu na mo- 
mento mi rabia cune y ora mi hasi 
bon cune e ta priminti mi tur cos, 


shelo mes, pero ai despues ta bolbe 
cambia pe mes un fierno. 

Mi tabata hopi jong y nunca mi por 
a huzga cu e ta malo, apesar cu mi 
mama semper a avisa mi cuidow cu 
e muher e ta parce mi malo. Prome 
cune mi tabata tin un otro mucha 
muher cu mi mama tabata stima 
hopi y mi a pensa cu ta door d'esey 
e no tabata gusta mi esposa. 

Nos a casa y bai biba den un cas cu 
nos a huur. E tabata parce distinto 
y dushi. Nos tabata sali tur dia y 
nos tabata pasa bon mes. Nos taba- 
ta bishita mi mayornan y di dje 
tambe y tur cos tabata bon. E ta- 
bata traha y tabata tene su curpa 
fantastiko y tabata parce mi cu e ta- 
bata mas bonita cu prome cu nos a 
casa. Despues di dos anja cu nos ta- 
bata casa ela bin Isali na estado y 
nos tur dos tabata asina feliz cu nos 
yiu. Ela nace bon y mi senjora a di- 
cidi pa kita for di trabow pe keda 
wak p'e baby. 

E baby a bin como un alegria den 
cas, pero tambe e situacion a cam- 
bia por completo. Desconfiansa a 
cuminsa na gran cantidad. Mi senjo- 
ra no kier mi sali ningun caminda 
mas y ta hasi mi preguntanan cu 
ta pone mi bira masha fastioso. 
Mi tabata hunga baseball, mi mester 
a stop, pasobra e no por bai wak y e 
no kier p'ami bai tampoco. E tabata 
masha iritable y pa cualquier cos 
chikito nos tabata pleita y e tabata 
yama su mama conte tur cos y tin 
ora ganja ariba dje. E ta bisa cu 
t'ami a cambia y cu e ta ripara cu 
mi no ta hasi caso di dje, manera 
antes. E tabata fout, pasobra te na 
e momento ey aina mi tabata sti- 
me, mescos cu antes y fiel na dje 


tambe. Mi ta corda un biaha mi a - 
bisé cu ela bira gordo y cu e no ta 
tene su curpa mas, ela cuminsa zun- 
dra bisa mi cu ta muher afo mi tin y 
ta pesey mi ta busca culpa riba dje,' 
pero ta berdad cu e a bira gordo y 
cu e no tabata worry pa tene su cur- 
pa mas manera antes. 

Tur famia a cai aden y tabata acusa 
mi cu mi tin otro muher, haciendo 
cos di sokete cu nan yiu. Mi tabata 
sufri y mi sa cu mi a hasi malo di a 
cuminsa bebe y keda nba caya, pe- 
ro na cas no tabata tin ambiente. 
Ora mi yega cas en bes cu e papia 
cumi e tabata zundra mi y core mi 
for di cas. Na trabow tur hende a 
ripara cu mi a cambia y e secretaria 
tabata preocupa, pasobra e conoce 
mi como un otro persona. E tabata 
trata pa papia cumi y convence mi 
pa tin pasenshi y no comete locu- 
ra. Asina mi a cuminsa costumbra 
cune y haya bon confiansa. Nan a 
yama mi casa, ganje cu mi ta pompa 
cu e secretaria y manera costumbra 
e no a informa bon prome, pero bai 
na trabow, yame pa tur sorto di cos 
cu por tin. Sin perde pa gana ela la- 
ga mi so y bai serca su mama y a 
bai pidi divorcio. Mi tabata sinti 
mi so y mi tabata busca mas y mas 
amistad di e secretaria y berdad mi 
a haya bon aprecio pe. Ora ela pidi 
divorcio y cu mi a mira cu no tin 
nada pa hasi mi a acepta, pero mi a 
hasi fout di a bai sali publicamente 
cu e secretaria y ora mi esposa a ke- 
re podise cu ora e pidi divorcio cu 
mi lo bolbe bek, pero mi a bai cu e 
otro mucha muher, ela cancela tur 
cuestion di divorcio. Awor e tin 
duele y ta yama mi pa purba traha 
ariba mi sintimento, bisando mi 
p'ami corda ariba mi yiu. Pero awor 
ta laat, pasobra mi ta stima mi yiu, 
pero no e mas y mi no kier hinca 
mi curpa den problema mas, awor 
cumi tin un mucha muher cu ta sti- 
ma mi y mustra mi tur atencion. Mi 
ta kere cu esaki lo sirbi como un 
bon ejemplo pa muhernan, cu ora 
nan casa ta kere cu ta tur cos y cu 
nan no sa con pa trata nan esposo 
y sigui tene nan curpa. Mi ta spera 
tambe cu famianan di mi esposa lo 
comprende e situacion y lo mira e 
otro banda di medalja awor. 

Sumamente satisfecho nos a keda 
cu e presentacion di Miss Aruba, 
durante Miss Universe, na Mexico. 
No solamente nos mester keda con- 
tento di e propaganda cu ela duna 
Aruba, pero e mester a hasi un tra- 
bow formidable, sino e no a wordo 
escohi como Miss Prensa Mexicana. 
Segun Prensa Mexicana, Marieta a 
keda eligi Miss Prensa Mexico, mi- 
rando e manera con ela propagan- 
da su isla. Despues di e magnifico 
trabow hasi door di Maureen Viei- 
ra, Marieta ta e otro Miss Aruba cu 
a sobresali den su presentacion du- 
rante eleccion di Miss Universe. 
Nos lo ilustra algun potretnan di 
Marieta durante eleccion di Miss 
Universe. Den nomber di pueblo 
di Aruba y especialmente revista 
Amistad, nos ta desea di extende 
palabranan di felicitacion pa e exito 
logra ns Marieta Tromp, Miss Aru- 
ba 1977. Pabien Marieta. 

Q OMEGA 

Dynamic 


ARUBA 
BONAIRE 
CURACAO 
ST.MAARTEN 
NEW YORK 



it’s the 
real thing 


MUHAMMAD ALI 



Mentiroso di mas grandi di boxeo, 
segun Ken Norton. Pakiko e ta brin- 
ga. Con un muher mitar sunu a du- 
nele knock out. 

Pa hopi tempo, Muhammad Ali ta- 
bata “The Greatest ’’ pero awor el a 
comproba cu e ta “The Greatest 
liar”, e mentiroso di mas grandi den 
historia di boxeo, segun Ken Nor- 


ton. E tabata un homber di publici- 
dad, y medionan di publicidad a 
usele te cu nan a usele di mas. “Ali 
sa cu mi tin gana di hayele den mi 
garanan den ring, pero mi no ta ke- 
re cu esaki lo tuma lugar mas, e tin 
miedo di enfrentami,” Norton ta 
bisa. E ex-campeon ta sigui relata: 
Dia cu nos a topa cu otro den ring 
pa ultimo biaha na 1976, mi a per- 


de pa decision, pero den su cura- 
zon Ali sa cu mi a derotele. Aña 
pasa cu ainda e tabata campeon 
mundial peso completo, Ali a pri- 
minti di bringa contra di e gana- 
dor di e pelea entre ami y Duane 
Bobick. Mi a duna Bobick un 
konckout den 56 seconde di pro- 
mer vuelta. Despues di e pelea aki, 
Ali a duna di conoce na Conseho 
Mundial di boxeo cu su siguiente 
pelea lo ta entre e ganador di e 
pelea entre ami y Jimmy Young. 
Mi a gana atrobe, pero Ali a dici- 
di cu e lo enfrenta Leon Spinks. 
Esaki tabata violacion directo di 
reglamentonan di Conseho Mun- 
dial di Boxeo y di Associacion 
Mundial di Boxeo. E reglamen- 
tonan ta bisa cu e campeon mun- 
dial mester defende su titulo contra 
di e contendor number uno por lo 
menos un biaha pa aña. Pa Ali bo- 
xeo tin su mes reglamentonan. Otro 
bringadornan den otro divisionnan 
tambe mescos cu tur campeonnan 
mester cumpli cu defensanan man- 
datorio sino nan lo perde nan titu- 

lo. Dia cu mi a mira e pelea entre 
Ali y Spinks, mi tabata frustra pa- 
sobra den ring mester ta ami dilan- 
ti di Ali. 

Mi no ta trata di degrada Spinks. E1 
a bringa bon contra Ali y a nenga 
di ser intimida y a gana. Pero 
Spinks no ta den e mesun liga cu 
nos. E ta un excepcion pa kende mi 
tin duele. Spinks a ser manipula y 
guia pa promotornan haragan cu lo 
ruina su carera. Despues di e pelea 
cu Ali, promotornan di Spinks a 
ofrecemi 200 mil dollar pa bringa 
cunele. Aunque cu e suma aki lo no 
por a cubri mi gastonan, mi a asep- 
ta. Spinks a nenga di enfrentami y 
a perde su titulo ora cu e Conseho 
Mundial a kitele di dje y mi a bira 
campeon mundial. 

Naturalmente mi lo a prefera di a 
bringa pa e titulo ganando di Ali of 
Spinks, pero mi ta convenci cu mi a 
merece e corona tanto pafor como 
den ring. Mi a paga mi debenan di 
boxeo. Spinks ta laat caba pa paga 
su promer debenan. E1 a bringa uni- 
camente 8 pelea profesional y ya 
caba e ta kibra reglamentonan y 
acuerdonan. Mi ta cla pa enfrenta 
Spinks ki ora cu ta y unda cu ta pa 
regla mi cuenta cunele y pa laga 
mundo sa ta kende ta e campeon 
mundial. Mi ta sinti cu ainda mi de- 
be mi fanaticonan, amigonan y apo- 
yadornan e mihor cu mi por duna. 
Mi no ta core pa ningun hende. Mi 
a gana hopi placa cu boxeo, pues mi 
no ijnester di e placa. Mi a bira victi- 
ma varios biaha, pero bida ta subi y 
baha y boxeo ta parti di bida. Mi lo 
sigui bringa pa restaura dignidad di 
boxeo, e deporte cu mi ta stima,cual 
deporte Ali a duna mal fama cu su 
mentiranan. 

YUDA PROHIMO 

Muhammad Ali tin fama internatio- 
nal, millones di dollar y adoracion 
di miles y miles di fanatico cu ta 
monta na millones. Locual ta mas 
importante pa Ali, ta su alma, segun 
e mes ta bisa. ”Mi no ta lora den 
placa y cosnan materialistico”, Mu- 
hammad Ali ta bisa. “Mi ta goza di 
placa, pa locual e por haci pa otro 


hende. Mi ta padrino di tur esnan 
den necesidad, mientras cu mi ta na 
bida. Asina cu mi muri, tur cos ta 
pasa pa otro hende, pesey mi no ta 
pensa hopi ariba placa y e fama cu 
mi tin. Locual ta mas importante 
pami ta mi alma. Kiko mi tin cu nes 
cu placa, un dia mi lo bai laguele y 
eynan ta unda e prueba ta.” 

Ali cu ainda ta gusta pa tende hen- 
de llamele e Campeon, aunque des- 
pues cu el a perde su titulo contra 
di Leon Spinks, ta bisa cu diaria- 
mente e ta reza hopi pero no den 
misa. “Bo no ta sirbi Dios si bo ta 
bai misa tur dia. Bo ta sirbi Dios, 
sirbiendo hende. Bayendo misa of 
lesa biblia diariamente no ta sirbi 
Dios. Bo mester yuda su criatura- 
nan di manera cu bo ta ser repaga. 


Mi kier bendicion di Dios. Dios ta 
bendicionando mi mama y tata pa 
nan bira bieuw. Dios ta bendiciona 
mi yiunan pa nan keda salud, bai 
school tur dia y no ser atropella pa 
un vehiculo. Con mi por sirbi Dios? 
Simplemente ayudando su criatura- 
nan. Mi ta duna placa na esnan cu 
realmente mester di dje. Poco tem- 
po pasa un dama a asercami na llo- 
ramento. E1 a bini mi cas cu dos 
baby den su braza. Tabata haci 
frieuw y el a bisami: “Sr. Ali, por 
fabor yudami. “Mi a yudele, pa- 
gando seis luna di alquiler di su cas. 
Mi di cunele: Kiko bo ta bai haci 
despues di e seis lunanan aki ? E di, 



reza pami y gradici Dios cu tin hen- 
de manera mi na mundo. Pa esey 
mi a dunele placa pa paga un aña di 
huur. Den e entrevista cu Amistad 
ta traduci aki for di National En- 
quirer, Ali a admiti cu masha poco 
hende conoce e banda serio di su 
bida. “Mi ta desea cu lo keda asina. 
Ora cu hende mirami ariba televi- 
sion, nan ta mira un actor grandi. 
Mi ta e actor di mas grandi na mun- 
do y asina ta keda.” 

Tumando su yiu Hana den su bra- 
za, Ali cu dia 15 di september awor 
lo mester enfrenta Leon Spinks den 
un revancha, a confesa: “Mi kier re- 
tira como un campeon, y pa logra 
cu mi ta e ultimo pelea, e ultimo 
oportunidad pa mundo mira Mu- 
hammed Ali den accion.” 

Ali tin awor 36 aña di edad y ta ta- 
ta di seis yiu. E1 a laga sa cu despues 
di e pelea di otro luna e lo cohe ca- 
minda pa sigui predica. E ta consi- 
dera tambe di traha un pelicula di 
un homber color scur cu ta core 
campaña pa Senado di Estados Uni- 
dos. Si e pelicula aki bira realidad, e 
lo ser titula “Road to Freedom”, e 
ta bisa. 

E KNOCK OUT DI MAS 
LARGO 

Hopi hende tin un respet masha 
grandi pa Muhammad Ali cu na 
edad di 36 aña, ainda no a termina 
su carera. Tin poco hende cu ainda 
ta stimele masha hopi. Un di e po- 
co hendenan cu tin un stimacion 
masha grandi pa Muhammed Ali, ta 
Muhammad Ali. “Si, mi ta stima 
mi mes. Si bo no ta stima bo mes, 
ningun hende mas lo gustabo, ni 
stimabo”, e ta bisa. 

E otro persona cu positivamente 
ta stima Ali masha hopi ta Veroni- 
ca Porsche, su esposa. “Mirando 
Veronica, tur hende por ripara di 
con mi kier unicamente un muher 
y di con mi mester unicamente di 
un muher. E ta esun di mas buni- 
ta na mundo”, Ali ta expresa. 
Nan a topa cuatro aña pasa na Salt 
Lake City unda Veronica tabata un 
estudiante den medicinas. E tabata 
bisti den un trahe di banyo y mes- 

Estrella 

Self Service 

Sta. Cruz 250 tcl. 8420 

ESTRELLA DAKOTA DEN 
DAKOTA SHOPPING PARA- 
DISE 

Conosi pa su servicio rapido y nos 
rekinan sempcr bai ta bon gestock 
cu tur clase di comestibles y articu- 
lonan. Nos supermercado ta hygie- 
niko, completamente aire- acondi- 
ciona, cu bon espacio pa parkeer. 
Bira nos ciiente i bo tambe lo 
bira un cliente feliz. 

E CORANT PA TUR DIA 




E corant cu diariamcnte ta ofrecebo: 

ACTUALIDAD DI TUR ISLA ANTILLIANO 
NOTICIA MAS IMPORTANTE MUNDIAL 
DEPORTE LOKAL E INTERNACIONAL 
COMENTARIONAN 
ENTREVISTA Y REPORTAHE 
PROGRAMA DI RADIO Y TELEVISION 


AMIGOE DIARUBA 


Yama 4333 
y abona 
awe mes riba 



(ARUBA 

ROAD 

BUILDING 

LTD.) 


Construction of 
ROADS 

PLAYGROUNDS 
DRIVE WAYS 
PARKING LOTS 
INDUSTRIAL ARUAS 
BUILDING GROUNDS 


Vondellaan 6, Oranjestad, 
Tel. 3007 - 3766 
Santa Marta 25, Tel. 8277 
Curaçao: Tel. 24520 - 24329 


karawara 



aruba 


P.O.B. 371 
ORANJESTAD 

the place to stay 
monthly, weekly 
or daily 


SPECIAL GROUP RATES 



K«nt«trkif fried ^kirken 

NOS TA RIFA DOS (2) AUTO "HONDA" 
ENTRE NOS CLIENTENAN PA CADA 
COMPRA Dl FLS. 5.-- UN TIKET. 


2SORTEO: DEC. 27,1978 

ADEMAS TUR LUNA TIN SORTEO PA 
MUCHA CU 6 FABULOSO PREMIO. 


SlJl 

HA 


KENTUCKV FRIED CHICKEN TA 
Sf HENTER BO FAMIA FELIZ !! 




u 



Tur Diahuebs anochi di 8.15 pa 11.00 
DISCORAMA via Radio Hoyer I 

Tur Diasabra anochi di 9’or pa 12’or 
SAFE - DRIVING via Radio Hoyer I 

Tur anochi di 8.30 pa 11.00 
SAFE - DRIVING via Voz di Aruba 

Tur Diadomingo anochi di 7’or pa 10’or 
DISCOMUNDIAL via Voz di Aruba. 

Tur esakinan y hopi mas presenta y produci pa 

Addison 
Programs Co. 


i* 


Corsow, tel. 44287 


ARUBA tel. 8071 


































ter a guia Ali pa su skina den ring, 
durante un pelea di exhibicion. Ali 
a enamora e joven mes ora y no a 
cuminza papia palabra di amor cu- 
nele, sino mustrele con e mester 
bisti y ki trahenan e mester bisti. 
“Mi a mustrele con e mester bisti 
pa saca cu belleza, na lugar di cana 
medio sunu acompañando un per- 
sonaje manera mi. E tabata asina 
grandi y halto. . . . y asina buni- 
ta. Mi tabata tin miedo di dje, mie- 
do pa bisa algo cu no ta pas, miedo 
di perdele. E tabata e muher cu mi 
tabata buscando. Mi no tabata sa ki- 
ko e tabata pensa dimi.” 

Veronica a cai aden y a bisa: “Hopi 
di nos no kier a bisti trahe di ban- 
yo dilanti di centenares di hende. 
Nos kier a bisti un shimis bunita of 
carson largo atractivo. Despues cu 
Ali a dunami e lectura ariba bisti- 
mento, e tabata bisami realmente 
locual mi kier a haci." 

Y kiko a pasa despues di Salt Lake 
City? Ali mester a bai Zaire pa brin- 
ga contra George Foreman. “Nos a 
keda den contacto cu otro”, el a bi- 
sa, mientras cu Veronica a agrega: 
“E no tabata kier pa mi a bai cas 
pa seis luna largo.” “E tin razon, ta 
verdad”, Ali a cai aden bisando. 
“Mi a dunele un labamento di cere- 
bro pasobra mi tabata sa cu si e si- 
gui colegio, e lo haya otro jonku- 
man. Mi no tabata kier esey y pesey 
mi a dunele un brainwash pa tenele 
cumi. Despues di tres luna el a lubi- 
da ariba school y su intencion di bi- 



ra docter. Mi ta orgulloso di dje. E 
ta inteligente y bo por conversa cu- 
nele di tur cos.” 

Ali por papia oranan largo cu Vero- 
nica. E ta llena di Veronica. “Den 
e cuatro aña cu nos conoce otro, 
nunca el a usa un palabra malo. E 
no ta gusta bai nightclub of fiesta. 
E no ta gusta sali. Locual e gusta 
ta sigui su homber. E no kier sali 
sin su Muhammad y esey ta bon,” 
segun Ali. 

E shimis cu e tin bisti ta net bon 
pele. Mi a regale esey. Mi no ta 
gusta muhernan cu ta cana rond 
practicamente sunu. Muhernan 
ta cana rond mustrando cosnan cu 
mester ta secreto di cas. Esey no 
ta locual cu Diosk'kier. Nunca nos 
a pleita pasobra nos ta hendenan di 
Dios y cu ta stima otro ! ” 

Ali cu Veronica ta mayornan di Ha- 
na di dos aña di edad. “Nos ta spe- 
rando ariba e dia cu Muhammad lo 
cologa su guantenan pa semper, pa 
asina nos por forma un hogar mane- 
ra nos ta desea,” Veronica ta bisa, 
mientras cu Ali ta agrega : “Asina 
mi por corta yerba den cura, bai 
pisca, biba ordinario hunto. Mi a 
bringa mas di 160 biaha den 16 an- 
ya y ainda mi tin un mas cu lo mes- 
ter pagami por lo menos 4 millon 
dollar. Despues di mi pelicula Free- 
dom Road, mi tin un ambicion mas. 
Mi lo bira e promer Clark Gable co- 
lor scur. . . Mi lo keda pa semper 
“The Greatest.” 


Cultivacion ejemplar di 



mata na Palm Beach, 



p’ariba di Arowak. 



Bale la pena !! 







SCHOENEN 

in de 
tooaie 
met 



NASSAUSTRAAT 99 


Si bo Xa traha, rcnobá of drccha 
kwalivicr cdifisio: mira promc na c 
firma ku tin c surtido di mas gran 
di: 

BOUWM AATSCHAPPIJ ARUBA 



bma 


BOUWMAATSCU APPIJ 
ARUBA N.V. 

Druivenstraat 10 - Dakota 
Tel. 1275 



Nos tin camisa, dashie, meya, 
lenso, bachi y hopi arttetdo 
más na prijsnan especial. 

TOTO’S 

Antes 

“Mansur Department Store” 



Scoge cualquier di e 
botternan aki y kiko 

bo ta ricibi? 


Agente: 

WINKEL’S HANDEL MAATSCHAPPIJ N.V 

Wilhelminastraat 74, Oranjestad-Tel: 1431, 1854 


Wbite Label” 

Scofch Whisky by Dewarb-it never varies 

VIAJi Dl DERIODIN4CION 

DA IJNOTD 


E anja aki atrobe Revista Amistad a 
hasi e viaje di Perigrinacion organisa 
pa Fundacion Dr. Jose Gregorio 
Hernandez pa Caracas y Isnotu. Un, 
cantidad di personanan, especial- 
mente devotonan di Dr. Hernandez 
a haci e viaje aki. Pa mayoria di e 
devotonan e viaje aki ta un viaje na 
unda nan ta haya ocacion pa cum- 
pli cu nan promesanan o pidi cual- 
quier fabor. Na Isnotu nos por a se- 
ra conoci cu diferente proyectonan, 
cualnan a keda realisa door di e ac- 
tivo Pader Baños. Ta un trabow 
grandi cu e pastoor aki a hasi pa e 
pueblo di Isnotu y ta hasi nos corda 
e trabownan cu tabata worde hasi 
antes door di frerenan. Nos ta re- 
comenda tur persona cu tin e opor- 
tunidad pa hasi e viaje aki, pa hacie, 
pasobra e ta interesante. 

SL 


neui'. 
cun/terdom /tore 


TEL. 1152 

Badpak y lingerie pa 
damas di e marca 
mundialmente conoci 


“TRIUMPH” 
obtenible na: 


Triumflh 


mw¥v 

om/terdom /tore 


Dra. Alba 
Calvache de Salas 

Cirujana Flastica 

Correccion guirurgica 
de cicatrices, arrugas de 
parpados, cara y cuello. 
Cirugia estetica de nariz, senos, 
adomen,muslos. 

Calle 26 No. 42 89 of na 604 

Tel. 693212 
Apdo Aomo 67475 
Bogota, Colomhia 

Informaciones en Aruba 
REVISTA AMISTAD 



ARVEFA _ 

Arubaanse Verffabriek N.V. 
Aruba Paint Factory, Inc. 


L. G. Smith Blvd. 144 - P.O. Box 297 
Tel. 2519 

Oranjestad - Aruba (Neth. Antilles) 
Cable: ARVEFA-Aruba 


$ 
© 


TUR DIALUNADI 7:00p.m. pa 7:30p.m. 

E emocionante programa “RIPITY Y GANA ” 

y tur diarazon di 7:00p.m. pa 8:00p.m. 
e fantastico variety “SHOW TIME” 
ambos programa anima pa e popular animador 

KONG 

HINC 

■ ■ MARKET 

Havenstraat 16 - Tel. 1219 - 1698 

E supermercado mas hygienicko i mo- 
derno di Aruba 

KONG HING SUPERMERCADO 
kompletamente airecondiciona 
Na KONG HING SUPERMERCADO 
bo ta haja di ‘ A ’ te ‘ Z ’ den comesti- 
ble, nan ta limpi i fresko. 

Nos tin un parking lot espacioso pa 
tur nos clientenan. Nos servicio ta 
por major i detal 



PANADERIA 

DEL 

PUEBLO 

PATUR CLASE DI 
PAN Y BOLO DI CALIDAD 
ACUDISEMPER NA: 
Guyabastraat 4 
Djkota - Tel. 1915 


100 aña 

dunando \5fTfv 
servicio ,NV6NC,BLE 

Pa un bon y bonita regalo, bishita 

OLGA 

VASQUEZ 

JOYERIA Y RELOJERIA 

Nassaustraat 66 - Aruba A.H. 

Tel. 2023 


Algemene Bank 
Nederland N.V. 



Aruba Branch 

PA Di DOS VEZ: FESTIVAL INTERNACIONAL 

Dl KOMEDIA NA ARUBA. 


Pa di dos vez den historia cultural 
di nos isla Aruba e Centro Cultural 
Arubano lo organisa un festival in- 
ternacional di komedia. 

Dos anja pasa pa prome vez esaki 
a tuma lugar y ela resulta un gran 
exito ora cu durante un siman lar- 
go diferente grupo di teatro di pais- 
nan vecino a competi cu otro riba 
escenario di nos propio Cas di Cul- 
tura. 

Manera e presidente di C.C.A. sen- 
jor Jan H. Beaujon a deklara: ta 
e exito grandi di dos anja pasa taba- 
ta e empuhe mas grandi pa nos bol- 
be y sigi organisa e festival aki cu a 
gana un bon nomber den e mundo 
cultural caribense caba. 

E anja aki e festival lo bai tuma lu- 
gar for di 11 pa 17 september. 
Na e segundo festival internacional 
di komedia aki, pa cual gobierno 


insular di Aruba, a contribui finan- 
cieramente, lo participa e sigiente 
gruponan: un di Venezuela, dos di 
Colombia, un di Panama, un di 
Corsow, y tres di Aruba. 

For di Corsow un grupo teatral lo 
bin cu The Dumb Waiter di Harold 
Pinter. 

For di Caracas e grupo di teatro 
Juana Sujo a laga sa cu nan lo parti- 
cipa cu Los Buitres di Pierre de 
Prins. 

Teatro La Calle di Barranquilla, Co- 
lombia lo presenta La Agonia del 
Difunto di Esteban Navajas. 

E1 Monumento di Enrique Buen- 
aventura ta e un akto cu lo worde 
presenta dor di e grupo di teatro di 
la Empresa de Telefonos di Bogota, 
for di Colombia. 

E grupo Teatro Estudiantil Paname- 
ño TEP lo trece Las Palabras en la 


Arena di D. Antonio Buero Vallejo. 
Di aki na Aruba mes Mascaruba lo 
presenta cu The Monkey's Paw di 
W. Jacobs, mientras cu Grupo Tea- 
tral Arubano ta trece The beggar 
or the dead dog di Bertolt Brecht. 
Finalmente e grupo teatral nobo 
Teatro Experimental Arubanc lo 
trece e un akto Alameda di Ernesto 
Rosenstand. 

Pa un hende mira tur e presenta- 
cionnan, e mester asisti na e ano- 
chinan di 14, 15 y 16 di september 
na Cas di Cultura. Entrada pa cada 
anochi lo ta cinco florin, pero si bo 
cumpra un serie di tur tres anochi 
(obtenible solamente na Cas di Cul- 
tura) bo ta haye na diesdos cincuen- 
ta. 

C.C.A. ta conta riba tur amante di 
-bon komedia pa asina e di dos fes- 
tival aki tambe bira un exito. 


Danki: 

Na ocasion di nos 

50 ANJA DI 
ANIVERSARIO, 



Nos a hanja masha atenshon di felicitacton y bon deseo. 

Nos gratitud ta bai tambe pa nos empleadonan y e comunidad Arubano, 
cu a patrocina nos durante mei-siglo di nos existencia. 

Cu nan cooperacion nos empresa a crese y bira un di e mas 
atractivo y elegante almacen den nos comunidad aki. 


Palais Drierital 


Aruba 

"Los Buitres" di Pierre de Prins ta e komedia cu cual e grupo teatral 
Juana Sujo di Caracas, lo participa na e festival di komedia. 



E grupo teatral di Empresa di Teléfonos de Bogotá cu a gana tanto 
premio na e festival arubano dos aña pasá, lo participa e viaha aki cu 
"El Monumento" bao direccion di Julio Vilaro. 




Pa prome vez lo participa na e di dos Festival Interna- 
tional di Komedia na Aruba un grupo for di Panama. 
Teatro Estudiantil Panameño bao direccion di Miguel 
Moreno lo competi cu Las Palabras en la Arena di D. 
Antonio Buero Vallejo. 



E grupo arubano mas hoben di comedia Teatro Experimental Aruba- 
no TEA lo trece bao di direccion di Carlos Croes e obra original 
"Alameda"di Ernesto Rosenstand. 


Mascaruba e grupo arubano mas grandi di teatro lo participa cu The 
Monkey's Paw di W. Jacobs bao direccion di Yvonne Spellen. 
Riba e foto Pepe Fradl y Yvonne Tromp den accion. 

VATICAANSTAD: Ludovico Montini, ruman 
homber di difunto Papa Pablo VI, ta baha di- 
lanti di e imagen di San Pedro den e basilica 
di St. Pieter, na unda e Papa difunto ta. Aki 
den basilica Ludovico a tuma despedida di su 
ruman homber kende tabata ocupa e puesto 
di mas halto den Iglesia Catolica. 



LONDON: Carol Bell dili> anja, trahando na 
Madame Tussaud na London, ta cabando aki 
e cantante Elvis Presley, cu di awor en ade- 
ante por worde mirá den e museo britanico. 
Diarazon 16 augustus a hasi un anja cu EI\is 
Presley a fayesé. 



VLAGTWEDDE: Tjalling Erkelens, periodista 
di Winschoter Courant, kende ta worde ame- 
naza door di sympatisantenan di nazi pa via 
cu el a juda den busceda di e criminalnan di 
guerra desapareci. 



BUENOS AIRES: Cerca di e cas di e hefe di 
Marino Argentinero Admiraal Armando Lam- 
bruschinin na Buenos Aires un bom a explota 
i a mata e yui muher di 15 anja di e Admiraal 
i un guardia. Por lo menos 13 persona a worde 
heridá. E bon a explota den un apartamento 
bashi casi direct bao di esun di e Admiraal. 



LANCASTER; PENNSYLVANIA: Un stoet 
di casi 125 motocyclista a forma parti di e 
stoet di entierro di Michael J. Hess, kende 
a perde su bida durante e Music Festival 
na Shade Gap. Hess tabata miembro di e Pa- 
gan (Pagano) Motorcycle Club. 




SCHIPHOL: Salida di luitenant G.J. Botter- 
weg di “Rijkspolitiedienst Luchtvaart''’ pa 
Barcelona pa interrogamento di Paul G. di 
20 anja, kende a domina e “City of Arnhem” 
di KLM pa un corto tempo. 


28 








SALINAS; CALIFORNIA: A costa Tami Shaddle di 13 anja for 
di Salinas hopi molester pa transporta un tremehdo tjoep cu su 
bais. Tami ta hasi un calculo serio (banda robez ariba) i ta pone 
e tjoep despues den balansa pa transportele (banda robez abow). 
Lo mas dificl ta ora Tami purba pasa su cabez door di e tjoep 
pa jega na e stuur di e bais (banda drechi ariba), pa asina cumin- 
sa e biaha manera un “dama” anonimo pero si como un cu ta cai 
mesora na bista. 



WASHINGTON: Carrie Christensen (di Englewood, Colorado) 
recientemente eligi como Miss Teenager na Estados Unidos ta 
haja un sunchi di Jimmy Carter durante su bishita na Casa Blan- 
ca. E president ta tene un penholder den su man cual ela haja 
cerca Carry. 



SNEEK: Bista di e “Regenbogen” den accion durante di e dia di 
zeil na Sneek. 

LONDON: Aki nos ta mira con corantnan inglés a anuncia na- 
cemento di e promer “reageerbuis-baby”. 



BRISTOL: Bisinjanan di Sra. Leslie Brown celebrando e nace- 
mento di e promer “reageerbuis-baby” di mundo cu un desayu- 
no cu champagne. 



BARCELONA: E toreadora di 19 anja Maribel Atienza, a worde 
benta abao door di un toro den e arena di Barcelona. E mucha 
muher a worde transporta pa hospitaal gravemente heridá. 

Rcspetable scñor, 

Danki pa e espacio di antemano pa nii 
por a hanja un bon consejo. Scñor mi tin 
berguensa di mi caso pero ta mihor mi 
durf scirbi un carta pa consejo, kizas mi 
por worde juda. Mi ta un mucha homber 
di 19 aña di edad y mi tin diferente otro 
ruman mas, pero mayoria ta yoei hom- 
ber. Te asina lew cu mi por corda mi ma- 
ma semper a mimami y tabata cuida mi 
mcscos cu un mucha chikito. Semper ini 
tabata hunga cu mi ruman mujernan y 
nan amiganan cu popchi.- Semper na 
school mi tabata hunga cu mucha muher- 
nan den mi klas. Asina mi a crece y bai 
M.A.V.O. Mi tabata tin masha bon tipo 
y mi mes ta hanja mi mes asina. Na school 
nan tabata fula mi y na principio mi taba- 
ta rabia di berdad, pero mi tabata sinti cu 
mi no por a hasi nada, pasobra mi tabata 
tin miedo di e mucha hombernan. Des- 
pues mi a bira ta gusta ora nan fula mi. 
Den scondi mi tabata gusta dos mucha- 
homber den mi klas, mi tabata hanja 
nan bonita. Tempo cu mi tabara tin 16 
aña, mi tabata tin e prome relacion se- 
xual cu un bisinja dimi. For di e tempo 
ey mi a start y mi ta bai cu cualquier mu- 
cha homber. Mi mama nunca tabata bisa 
mi nada, ni mi tata, pero mi ruman hom- 
bernan si tabata suta mi, pero mi tabata 
hasi tur cos den scondi. Apesar di tur cos 
tur ora mi tin duele loke mi ta hasi, pa- 
sobra mi tin berguensa di ta un homber 
asina.Mi ta sinti cu mi ta pone berguensa 
na cara di mi famia. Entre mi rumannan 
ta dos so ta trata mi y semper ta papia y 
conseha mi. Awor poco poco mi ta trata 
pa domina mi, pero ta dificil, pasobra tog 
mi ta sigui. Señor conseha mi, pasobra mi 
kier ta un homber normaal. Un biaha mas 
danki. 

F.P. 

Mi amigo, 

Lo principal di bo caso ta cu bo kier dre- 
chabo bida y esaki ta yuda bo hopi, paso- 
bra na unda tin boluntad tin un salida. Ta 
bon pa bo mes bringa bo pensamentonan 
y trata pa sinti bo como un homber nor- 


maal. Tur fout ta sinta serca bo mayor- 
nan cu mester a pone bo sinti bo mes co- 
mo homber desdc chikito.Un mayor mes- 
ter tin bon bista riba su yiunan, tanto 
hombcr como mujer. Bo mester trata pa 
inescla bo mes entre bo rumannan hom- 
ber y tambe di tin bon amigo y amiga cu 
por yuda bo. Bishita mas pronto posibel 
un psychiater cu por atende bo y natural- 
mente cu bo esfuerzo y boluntad, pronto 
bo ta un homber normaal, manera ta bo 
deseo. 


Willemstad, ljuli 1978 

Señor Raymundo Lee, 

Director di “Revista Amistad”, 
Oranjestad, 

Aruba, N.A. 

Bondia Señor Lee, 

Mi a risibi bo adrcs di un amiga antilliana, 
Mayorie Winklaar. Mi nomber ta Irene 
Knepa, mi ta biba na Bonam 81 y mi tin 
21 aña di edad. 

Objeto di es carta aki ta pa partisipa bo 
cu mi tin deseo di sera amistad cu mucha- 
nan rond mundu cu por papia un di e si- 
guiente lenganan: Papiamento, Hulandes, 
Ingles of Spanjo. Mayorie a bisa mi cu e 
revista “Amistad ’’ ta pasa rond mundu, y 
cu hopi hende ta lese. Pesey mi ta spera 
cu lo por juda mi cu amigo y amiganan. 
Mi ta gusta scirbi y lesa carta y lesa boe- 
ki. Mi ta gradicibo di antemano pa tur 
molester y mi ta spera cu pronto lo mi 
por haña hopi amigo y amiga. 

Irene Knepa 

Bonam 81 Curacao N.A. 

Red.: Lastimamente cu nos revista no ta 
worde bendi rond mundo, pero si na pais- 
nan na unda tin hende cu ta lesa papia- 
mento. Mi ta kere cu via Antiyanonan cu 
ta biba den cualquier parti di mundo y cu 
ta ricibi revista Amistad bo por logra haya 
algun amigo o amiga di correspondencia. 


Respetable editor, 


Mi ta un mucha muher di 23 aña, di un 
famia decente. Nos ta un famia pober i mi 
tin 7 ruman mas. Mi no ta traha pa placer, 
pero, pasobra nos tin nccesidad i mi tata 
no ta gana di e hopi ey pa cria nos tur. Mi 
tabata traha serca diferente famianan hu- 
landes sin problema, pasobra no ta impor- 
ta mi nada, pero mi trabow i mi cen fin di 
luna. No pa gaba pero nos a wordo bon 
cria i cu respet pa hende. Apesar cu mi 
no tin bon estudio tog mi a percura pa a 
siña algo di mi mes. Despues mi a wordo 
suplica pa un famia Arubano pa traha ser- 
ca nan y como e pago tabata un poco 
mas, mi a bai traha serca nan. Sempcr mi 
a keda drumi serca e famianan na unda 
mi a traha i awor tambe mi a dicidi pa ke- 
da drumi serca e famia aki. En principio 
tur cos tabata bon, trato ctc. Poco poco 
mi a cuminsa sinti cu e situacion a cumin- 
sa cambia. Nan a cuminsa exigi mi bisti 
uniform, cual mi no ta worry, pero ta mi 
mes mester a cumpranan. Mi mester baña 
cacho i tur otro cosnan mas. 

E hendenan aki tin hopi amigo i nan ta 
gusta bebe, awor a para bira cu mi mester 
keda lanta te ora e ultimo bishita bai, si ta 
l’or, 2’or o 3’or pa mi sirbi nan i mi mes- 
ter lanta teinpran pa zorg pe muchanan 
bai school. Awor mi tin mal beis i mi a bi- 
ra hopi flaco. Un dia so pa siman mi tin 
hber i mi no ta wordo permiti pa sali nin- 
gun caminda. Mi ta fada, pero mi no por 
hasi nada, pasobra nan ta trata mi mama 
bon i mi mama no kier pa mi kita for di 
nan cas. Kico mi hasi pa resolve e proble- 
ma aki, contesta mi por fabor. Di ante- 
mano masha danki. 

S.W. 

Mi amiga, 

Mi ta kere cu bo ta basta grandi pa bo 
mes por tuma bo propio desicion. Ningun 
hende ta mara pa traha serca un hende 
fueradisu boiuntad. Sea franco cu e fa- 
mia y bisa nan cu den e situacion actual 
bo no por sigui traha. 

Respetable Director, 

Di antemano miles di danki pa un espacio 
den bo prestigioso revista, stima pa tui 
hende. Mi mester bisa cu revi5fa Amistad 
ta un fiel amiga di mi y mi fantilia. Mi ta 
un señora casa sin joei. Mas o menos un 
4 aña pasa mi a conoce mi esposo, e ta 
un homber bon, fiel y bon tipo. Prome cu 
mi e tabata tin diferente otro mucha mu- 
jernan, pero tur a lague o ela kibra cu 
nan. Mi mes sa esaki y e tambe a conta 
mi esakinan, claro no pa gaba, pero pa- 
sobra mi a puntre. Mi tambe tabata tin 
dos mucha homber prome cu ne y mi no 
mester nenga, mi tambe tabata tin dife- 
rente biaha relacion sexual cu un di nan y 
mi esposo sa tambe, pasobra mi no a 
sconde, pe y mi no ta mira motibo pa f a- 
cie tampoco. E sa mi bida y ami di clje. 
Prome cu mi a casa cune, nunca nos no 
tabata tin relacion scxual, semper ela evi- 
ta esaki. Tabata sospechoso tambe cu un 
mucha mujer a llega di llama mi anomi- 
mamente. pa bisa mi cu no casa cu e hom- 
Ler burico ey, pasobra e ta mata mi. Sem- 
per mi a pensa cu ta jaloers nan ta v tu 
nan kier stroba mi pa casa cune. Prome 
cu nos a casa e tabata trata mi lo mcjor.y 
tur cos mi tabata hanja regalo serca dje. 
Semper prome cu vni a casa, mi tabata tin 
deseo di dje, pero manera mi a bisa caba 
semper ela evita. Asina dia di bruid a llega 
y ami y mi ta kere e tambe tabata spera 
e dia aki ansiosamenf e. Despues di recep- 
tie nos a bai hotel pa un anochi y pa sigui 
despues pa Colombia. Señor por Dios mi 
a sinti, mescos cu dia mi tabata tin rela- 
cion sexual prome biaha y mi a llora di 
dolor. Mi tabata inocente y mi a pensa cu 
kizas ta door cu mi no tabata tin hopi 
tempo sin tabata tin relacion sexual, pe- 
ela hasi asina dolor. Despues di e biaha 
ey mi a keda casi 4 dia cu mi no por a ha- 
si nada y di no tabata tin relacion scxual. 
Nor, a hacie atrobe, pero cu hopi proble- 
ma, pero mi tabata sufri mas cu mi taba- 
ta goza, su curpa di homber tabata de- 
masiado grandi. Mi a keda 2 luna cune 
despues mi a lague, sin ningun problema. 
Te cu awe ni mi mayornan sa pakiko. Mi 
ta sufri hopi, pasobra mi ta stime y e tam- 
be ta sufri hopi, pasobra e ta stima mi. 
Nos ta llama otro tur ora na telefoon, pe- 
ro mi tin miedo pa bai serca dje bek. Des- 
pues ela confesa mi cu ta pe motibo ey e 
mucha mujernan a lague. Señor juda mi 
hanja un solucion, ]pasobra mi ta stime 
masha hopi y mi no por sine. Un biaha 
mas masha hopi danki. 

L.Z. 

Mi ta comprende bo caso y mi‘ta com- 
prende bo sentimentonan, pero bo espo- 
so cu tabata sa di su problema, irvester a 
busca un solucion prome. Ainda no ta 


laat, pero bishita un medico conhunta- 
mente, kende por çónseha boso riba e 
problema aki . Si boso ta stima otro, anto 
boso lo ofrece y busca tur loke ta boso 
alcanse pa ta serca otro y hasi otro feliz. 


Respetable director, 

Permiti mi un espacio den bo prestigioso 
revista pa mi por obtene un conseho. Mi 
ta un homber casa, tata di 1 joei chikito. 
Como homber mi tin mi problemanan, 
cual mi ta kere cu ta tur homber a pasa 
aden. Semper mi ta un parandero first 
klas i door di esaki mes mi a siña hopi 
cos cu awor ta perhudicable p’ami. Nos 
tabata tin aventuranan, pasobra entre 
amigonan no tabata existi secreto. Asi- 
na nos tabata hasi sex den grupo, mi kier 
meen, mi ta bai cu dos mujer pareeuw. 
Despues di algun aña mi a sera conosi cu 
mi esposa, un mujer decente i bon educa. 
Manera un hende ta bisa un burico di 
mal manja nunca ta laga su maja i ami ta 
un, pasobra nunca mi ta sinti mi satisface 
cune so i tur ora e mes un pensamentonan 
di antes ta bin den mi cabez atrobe. ML 
tin duele cu mi casa, pasobra mi ta sinti 
cu e ta stima mi hopi i cu e ta ripara cu 
tin ora mi ta manera down, despues di re- 
lacion sexual. Mi ta spera cu meneer lo 
juda mi cu mi problema. Masha danki. 

_ F.G. 

Mi amigo, 

Costumber ta costumber, pero bo mester 
sinja adopta bo mes na un bida familiar 
decente. Mi ta kere cu ningun muher de- 
cente lo permiti nan mes pa bai drumi cu 
un otro mujer, hunto cu nan casa. Ja cu 
bo a casa caba ta pa bo adopta bo mes na 
un bida ejemplar y decente. Bishita un 
psychiater, pasobra bo problema ta grave. 

July 28, 1978 

Apreciable director di Revista Amistad, 
permiti mi un espacio den bo Revista pa 
mi por haya un consejo. Mi ta un señora 
casa di 24 anja, mama di dos joei grandi 
7 cu 8 anja. Mi casa tin 27 anja. Nos ta 
biba bon cu otro te cu awor mi a cuminsa 
sinti problemanan. Dia cu mi joei muher 
a hasi prome Santa Comunion. Mi casa 
a invita algun amistad di hotel bin fiesta. 
Ami, inosentemente a sirbi nan manera 
tur invitado, sin pensa cu un di nan tawa- 
ta su amante. Ariba un dia mi a hanja un 
jamada. Contando mi tur cos, con mi 
por a apsepta e muher den mi cas. Mi a 
jega cas ami cu mi casa a descuti cu otro, 
ela ningami te na ultimo cu no ta berdad. 
Dia 29 juni su ruman muher a casa, ami 
no a bay fiesta J mi joeinan si. Mi casa 


asina sinberguensa faltando respet pa su 
joeinan a bay cu nan, busca e muher na 
su cas hibando na fiesta na su mama su 
cas. Ora ini joeinan a bini nan a bisami. 
Mi a keda drumi e anochi na mi mama 
su cas. Mainta prome mi a bay trabow mi 
a pasa cas, mi a ripara cu e la bini cas. 
Wardando taxi un amiga a bisami cu ini 
casa ta den refresqueria. Mi tawata pura 
pa un taxi bin pa mi bay pasobra mi sa 
con antipatico e ta ora e ta bebe. Pasando 
dilanti mi a waak e muher hunto cu mi 
casa sin ningun tiki berguensa sinta na 
grandi como fuera cu ta su señora e ta. 
Mi tawata bayendo abow algo tawata bisa 
mi bolbe bek nan ta bay bin bo cas, mi a 
regresa bek jegando mi cas mi a encontra 
nan dos den nos cas. 

Mi a drenta y bati nan tur dos cu un palo. 
Polis a bini mi cas. Mi casa a duna pa con- 
testa cu nan tawata pa bay, tur cos tawata 
gepak caba pa bai biba na cas di su ma- 
ma. Nan tawata di duna mi un sorpresa 
ora mi jega cas hanja cu su panjanan no ta 
na cas lugar ami a sorpresa nan. E mama 
sabiendo di su joei homber casa tata di 
joei ela apsepta muher bin su cas. Mi no 
sa con tin mama asina cu ta consenti mal- 
dad sin pensa ariba nan otro joeinan cu 
nan tin atras. Mi casa ta sintie masha cos 
cu e muher na su mama su cas lagando su 
cas y su joeinan atras di dia 29 juni te awe 
e no a regresa bek. Mi no sa con tin hom- 
ber cu no sa con pa respeta nan honor di 
homber danja pa otro. Tambe mujer nan 
cu pa danja bida di hende so nan ta sirbi. 
Mama cu ta consenti maldad lubidando 
loqual por ta bini atras pa nan. 

Esun cu hari prome, ta jora ultimo. Se- 
ñor director duna mi un conseho kiko pa 
hasi cu clase hende nan asina. Señor Di- 
rector mi ta spera contesta pronto. Di 
antemano miles di danki. 

Señora I.B. 

Mi amiga, 

Cu hopi atencion mi a lesa bo carta y mi 
mester bisa aserca cu eigenlijk p’ami por a 
duna un mihor conseho mi mester a haya 
sa exactamente e problema, pakiko bo 
esposo a yega asina lew cu ela abandona 
bo. Mi ta kere cu e mester a enfrenta bo 
tur problemanan y duna bo di conoce 
claramente e motibo pakiko ela laga bo. 
Tur cos ta indica cu e no ta stima bo y ta 
bon pa bo averigua sea bo mes personal- 
mente o via un abogado e asunto por 
completo y si e ta pensa pa keda cu e otro 
muher o bin bek serca bo y boso yiunan. 
Analisa bo mes personalmente bon e mo- 
tibo pakiko bo ta pensa cu e por a laga bo 
y si bo tin fout ta bon pabo acepta tam- 
be y si bo ta haya cu te ta fout na un ma- 
nera o bo mes o via un abogado o reclase- 
ring trata pa convence. 



Hallo con ta bay? Mi ta spera cu meneer 
lo ta bon. Ta lo siguiente mi problema. 
Mi ta un mucha muher di 18 aña mi a ca- 
ba school y traha aktualmente den un ofi- 
cina. Mi tin un mucha homber cu mi co- 
noce for di un aña pasa. Nos a cuminsa 
bay om cu otro y manera casi tur pareha 
jong nos a yega mas leeuw. Ta sosode cu 
e gay aki semper tin mas mucha muher- 
nan. Semper bay nos dos ta pleita y keda 
un of dos siman rabia, pero semper e ta 
pasa banda di mi cas y bira bon cu mi 
bek. Nos sa bay fiesta junto y varios biaha 
e sa bin busca mi na trabow. Awor e tin 
un mucha muher cu e tawata bay om cu 
ne prome cu mi y awoe e ta blo maha ca 
e mucha ey atrobe. Ami ta sara y mi tin 
gana di lage. Pero mi no por wanta cu e lo 
bay busça otro mucha muhc y loque nos 
a hasi. Awor un biaha cu nos a pleita e di 
cu mi cu mi mester ta contento cu ora 
nos rabia e ta bin bek serca mi y tambe 
para papia cu mi dilanti di mi cas, paso- 
bra esev nunca e no sa hasi cu ningun di e 


Si e tin miedo di sali pubiicamente, anto 
ta nifica cu e no ta stima berdaderamente. 
Abo t’esun cu mester por convence y 
mustre riba su foutnan, no door di pleita, 
pero door di papia cune. Si e no cambia 
mi ta kere cu bo ta hopi hoben pa kibra y 
perhudica bo futuro cu un homber cu no 
por hasi bo feliz. 


Apreciable director, 

Masha danki pabo espacio concerni na mi 
persona, pa mi por obtene un consejo. Mi 
ta un homber casa, tata di 3 joei. Nos tin 
8 aña casa caba, pero straight by mi ta si- 
gui tin un problema cu ta molestia mi 
bastante. Mas o menos un 10 aña pasa mi 
a conoce mi esposa, durante un' fiesta. Ja 
for di e prome anochi cu mi a conoce mi 
a bai om cune y e tabata virgen. Nos a si- 


keda mescos. Mi a cuminsa sinti cu ela 
cuminsa bira kens y manera un mujer 
bieuw. Mi tampoco no ta bai ningun ca- 
minda y e tampoco, nos ta bflba den un 
mundo apartedi otro hende. Awor mi tin 
masha duele, pasobra ela bira manera un 
kens cu no ta worry mes mas ni cu mi 
tey. Pa mi tin relacion sexual mes mi tin 
cu forse, pasobra e no ta worry mas. 
Awor mi tin duele, mi no sa kiko mi hasi 
pa mi jude. Nos tur dos ta jong ainda y mi 
sa cu ta mi tin culpa cu ela bira asina. Mi 
no sa cu kizas ta e pildonan di nervio tin 
e asina. Awor mi no ta jaloers mas riba 
dje, pero e no ta manera antes mas, kiko 
mi hasi ? 

P.G. 

Mi amigo, 

Ta dificil mi huzga bo, pasobra bo a scirbi 
asina poco ariba bo propio persona. Tur 
cos ta depende di bo educacion, cultura y 

mucha muhernan. Awor mi kier tin otro 
gay pero mi sa cu e no ta laga mi ni ami 
no kier lage. Pero meneer, mi no por 
wanta e cos di sokete cu e ta hasi cu mi 
mas, aunque pa keda u ne mi mester 
wanta nan. Mi a papia cu ne hopi biaha y 
ta bisami cu ne por yuda di con e ta jode- 
do asina. E di mescos cu Dios a pone 
homber^ian bon, e a pone nan jodido tam- 
be. Señor consejami, lague of sigui cu ne 
te riba un dia Dios mes lo canbie? pasobra 
mi kier sigui try te ora e por cambia. 

Danki di antemano 
M.M. 

Mi a niga, 

Pa bo gana gloria hopi biahabo mester tin 
pasenshi y hopi tambe. Abo cu conoce 
bon, mester por huzga si e kier bo di ber- 
dad o ta pa locura e tin bo. Bo por check 
esaki, door di huzga si e ta sali cu bo pu- 
blicamente, complace bo den tur cos etc. 


gui papia cu otro, pero semper door cu mi 
a hanje asina facil y door cu e no ta virgen 
mas, mi a keda cu un desconfiansa y sem- 
per mi ta jaloers di mata. Mi tabata pa bi- 
sa berdad cuide y tur ora, cu excepcion 
cu ora mi ta traha so, serca dje tur ora. Mi 
ta sinti cu e ta stima mi, pero tog mi no 
por a confie. Ela kibra cu tur su amigo y 
amiganan y masha poco nos tabata bai 
serca su conocirnan. Asina e tabata biba 
bow di un presion, pasobra semper mi ta- 
bata menase si e no obedecemi lo mi la- 
gue o conta su mayornan kiko a pasa. Mi 
tabata tin e completamente domina. Ho- 
pi biaha mi mes tin duele di dje, pasobra 
e tabata tin miedo di mi y tabata hasi lo- 
ke mi bise. Nos a casa y mi mes tabata 
pensa cu kizas ora nos casa cu mi lo cam- 
bia, pero tur cos a keda mescos. Mi tin e 
manera un mucha y un tempo ni pinta mi 
tabata lague pinta: Mi a pensa cu ora nos 
yoei nace lo mi cambia pero nada y asina 
ela hanja 2 joei mas, pero asina mes ela 


ambiente familiar. Mi a ripara cu bo ta un 
machismo te den bo higra, manera nan ta 
bisa. Kizas tabata su mala suerte o kizas 
tambe ta door cu bo a forse, ela entrega 
asina lihe. 

En bes cu bo a mustre mas confianza y 
amor, bo a kite y prive di su bida sociaal. 
Bo a frustra su futuro y kizas di bo yiu- 
nan por completo. Mustre awor tur ca- 
rinjo y atencion, hibe bai waak un peli- 
cula o hasi un viaje cune, papie cu mas 
confianza, no den un tono bruto, pero 
cu carinjo. Prohibie di bebe e pildonan 
cual ta perhudicable pa su salud. No 
tin dokter na mundo pa cura su enfer- 
medad sin cu abo lo duna bo ayiudo. 
Pensa riba futuro di bo yiunan, kendenan 
mester confiansa y calor di nan mayor- 
nan. Tampoco bo mester sinti bo culpa- 
ble, pasobra e pensamento ey por ta efec- 
tuoso pa bo salud. Hasi como si fuera na- 
da a pasa y trata pa cuminsa un bida di 
nobo. 













